Scha Elinnea

Nur Azleen Natasha Mohamed Mubeen atau lebih dikenali sebagai Scha Elinnea (lahir 23 Jun 1999) ialah seorang pelakon dan model wanita Malaysia. Beliau mula diperkenalkan menerusi drama Mr. Grey (2018) dengan membawakan watak sebagai Nurul Jannah.Sudirman Mohd Tahir (10 Ogos 2020). 'Buat apa berpura-pura' Harian Metro. Dicapai pada 27 Ogos 2020.

Kehidupan awal
Beliau dilahirkan pada 23 Jun 1999 di Kota Bahru, Kelantan dan dibesarkan di Sungai Petani, Kedah. Beliau merupakan anak sulung daripada empat adik-beradik. Beliau telah mendedahkan pada Oktober 2021 bahawa beliau telah menghidapi skizofrenia selepas sekian lama berahsia mengenai penyakitnya dan telahpun menerima rawatan. Pendidikan awal di Maahad Tahfiz Yaakubiah Machang. Kini berhijrah ke Sungai Petani selepas Ibunya Adlina Awang dipindahkan oleh KPM disebabkan mengkritik lantang Kerajaan   

Kerjaya
Scha Elinnea memulakan kerjaya awalnya dengan memiliki 150,000 pengikut di laman Instagram. Beliau kemudian menyertai syarikat pengurusan Prokuya Studios pada Januari 2018 sekaligus menerima bimbingan daripada pasangan pelakon Fadzil Zahari dan Yana Samsudin, seterusnya memulakan kerjaya lakonan menerusi drama Mr. Grey (2018) yang bersiaran di Astro Ria, dibintangi oleh Fendy Bakry dan Eyra Hazali yang mana beliau melakonkan watak sebagai Nurul Jannah.

Beliau kemudian membintangi dua lagi drama termasuk Pencuri Cinta Kelas Satu sebagai Hardena dan Cik Reen & Encik Ngok Ngek sebagai Izyan. Ini kemudian diikuti oleh drama web Ghaib yang bersiaran di portal web Tonton dengan memegang watak sebagai Mimie. Pada tahun berikutnya (2019), Scha membintangi telefilem pertamanya, Papa Segera yang bersiaran di TV Okey, kemudiannya membintangi drama Voice Note dan Tuan Danial yang kedua-duanya disiarkan di TV3.

Pada tahun 2020, Scha berlakon dalam 4 siri drama televisyen, antaranya ialah Dia Random Guy sebagai Surihani dan Nasi Kerabu Untuk Che Abe sebagai Zety. Setahun kemudian, iaitu pada 2021, beliau membintangi 5 drama TV termasuk Tak Sempurna Mencintaimu, namun mendapat kejayaan secara meluas menerusi drama Sitik Tok dengan memegang watak sebagai Siti, seorang gadis naif yang datang ke Kuala Lumpur dari kampung telah putus tunang dan memulakan kerjayanya sebagai pempengaruh. 

Pada tahun 2022, beliau menjadi salah seorang daripada 5 peserta rancangan realiti Master In The House Malaysia yang disiarkan di TV3. Selain beliau, 3 lagi peserta ialah Sharifah Rose, Andi Bernadee, Meyrasam (ahli kumpulan Cassia) dan Hael Husaini.

Inspirasi
Scha menjadikan pelakon berpengalaman seperti Nabila Huda, Maya Karin dan Bront Palarae sebagai idolanya dalam bidang lakonan.

Filemografi

Anugerah dan pencalonan
 Tahun Anugerah Kategori Penerima/Karya tercalon Keputusan  2021 Anugerah Bintang Popular Berita Harian ke-34 Artis Baharu Wanita Popular Dirinya sendiri  

Rujukan

Pautan luar




Kategori:Kelahiran 1999
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Kelantan
Kategori:Orang dari Kedah
Kategori:Pelakon wanita Malaysia
Kategori:Pelakon wanita Malaysia abad ke-21
Kategori:Pelakon televisyen Malaysia
Kategori:Pelakon filem Malaysia
Kategori:Peragawati Malaysia
Kategori:Alumni Universiti Teknologi MARA